นายกรัฐมนตรี เรียกประชุมทีมเศรษฐกิจและฝ่ายกฎหมายรัฐบาล หารือ 4 ประเด็นด้านเศรษฐกิจ
ภายหลังการประชุมคณะกรรมการนโยบายรัฐวิสาหกิจ ในเวลา 11.00 น.ที่ห้องสีเขียว ตึกไทยคู่ฟ้า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เรียกประชุมนัดพิเศษ ทีมเศรษฐกิจและฝ่ายกฎหมายรัฐบาล อาทิ นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน นายอาคม เติมพิทยาไพสิฐ รัฐมนตรีว่าการกระทรวงคลัง นายดนุชา พิชยนันท์ เลขาธิการสภาพัฒนาการเศรษฐกิจและสังคมแห่งชาติ เลขาธิการคณะกรรมการกฤษฎีกา เลขาธิการ สมช. และ กรรมการผู้จัดการใหญ่ธนาคารกรุงไทยวาระการหารือที่สำคัญ 4 เรื่องคือ แผนฟื้นฟูการบินไทย ก่อนนำเข้าสู่ที่ประชุม ครม. แผนบรรเทาผลกระทบโควิดรอบที่ 3 การแก้ปัญหาหนี้ กยส. และหนี้ครู และข้อสรุปการลงทะเบียนรับวัคซีน ผ่านแอปพลิเคชัน ที่ธนาคารกรุงไทย รับเป็นเจ้าภาพในการดำเนินการ